Vene firma "Lukoil" (tõlkes - Sibulaõli) reorganiseerib tuleva aasta alguses oma tegevuse Eestis, Lätis ja Leedus viidates  raskenenud turuolukorrale.    "Seoses raskenenud turuolukorraga, muudame oma äritegevuse efektiivsemaks ja otsime võimalusi kulude vähendamiseks, üks võimalus selleks on teenuste sisseostmine spetsialiseerunud ettevõtetelt. Samuti vaatame üle ja vähendame investeerimisprogramme ja kavatseme muuta ettevõtte tegevuse efektiivsemaks," teatas Lukoili Baltikumi regiooni juht Ivanas Paleičkas.    Kokku väheneb ettevõtte töötajate hulk Baltimaades umbes kümme protsenti. Lukoil Eesti arendus-ja  tehnikadirektor Sergei Dudko kinnitas Äripäevale, et nad kavatsevad Eestis koondada mõned kontoritöötajad, kuid neil ei ole plaanis tervet kontorit sulgeda.